कहा- लोकसभा चुनाव ही नहीं लड़ूंगा, सिर्फ विपक्ष को एकजुट करने की कोशिश कर रहा
NCP Chief Sharad Pawar said - I am not a contender for the post of PM, शरद पवार बोले- मैं PM पद का दावेदार नहीं
राष्ट्रवादी कांग्रेस पार्टी (NCP) के चीफ शरद पवार ने सोमवार को कहा कि मैं सिर्फ विपक्षी पार्टियों को एकजुट करने की कोशिश कर रहा हूं। मैं पीएम बनने की रेस में नहीं हूं, क्योंकि मैं अगला लोकसभा चुनाव नहीं लड़ूंगा। मैं चाहता हूं कि विपक्ष को ऐसी लीडरशिप मिले, जो देश की भलाई के लिए काम करे।
NCP चीफ ने कहा कि बिहार के मुख्यमंत्री नीतीश कुमार भी आगामी लोकसभा चुनाव के लिए विपक्ष को मजबूत करने की कोशिश में जुटे हैं। वे पुणे विश्वविद्यालय के कुलपति राम तकावाले के निधन पर आयोजित शोक सभा में शामिल होने पहुंचे थे। यहां मीडिया से बात करते हुए उन्होंने ये बातें कहीं।
कर्नाटक में कांग्रेस की जीत पर क्या कहा...
कर्नाटक विधानसभा चुनाव में कांग्रेस की जीत के लिए शरद पवार ने राहुल गांधी की तारीफ की। उन्होंने कहा कि कर्नाटक चुनाव के नतीजे राहुल गांधी की भारत जोड़ो यात्रा की सफलता का सबसे अच्छा उदाहरण है। लोग उनके बारे में कुछ भी कहें, लेकिन मुझे यकीन है कि लोग राहुल गांधी की विचारधारा को मजबूत करेंगे।
सरकार पर एजेंसियों के गलत इस्तेमाल का आरोप लगाया
जब NCP चीफ से जंयत पाटिल से सोमवार को ED की पूछताछ पर सवाल पूछा गया तो उन्होंने कहा सरकार एजेंसियों का गलत इस्तेमाल कर रही है। केंद्रीय एजेंसियों के जरिए सरकार विपक्षी नेताओं को परेशान कर रही है। NCP नेताओं का उत्पीड़न कर भाजपा कुछ हासिल करना चाहती होगी, लेकिन हम उन्हें संतुष्ट नहीं करने जा रहे।
सीट शेयरिंग पर सभी नेता मिलकर फैसला लेंगे
महाविकास आघाड़ी (MVA) में शामिल कांग्रेस और शिवसेना के साथ सीटों के बंटवारे पर उन्होंने कहा कि हाल ही में मेरे आवास पर एक बैठक हुई थी। MVA के नेता इस बारे में फैसला करेंगे। उद्धव ठाकरे, सोनिया गांधी या कांग्रेस प्रमुख मल्लिकार्जुन खड़गे और मैं बैठक कर इसके बारे में चर्चा करेंगे। बता दें कि मई 2024 के आसपास देश में लोकसभा चुनाव होने हैं। जिसके कुछ ही समय बाद महाराष्ट्र में विधानभा चुनाव होंगे।
शरद पवार से जुड़ी अन्य खबरें भी पढ़ें...
82 साल के शरद पवार ने NCP अध्यक्ष पद छोड़ा, अजित बोले- साहब ने समय मांगा, फैसले पर विचार करेंगे
शरद पवार की बेटी सुप्रिया सुले ने 17 अप्रैल को कहा था कि 15 दिन में महाराष्ट्र की राजनीति में दो बड़े विस्फोट होंगे। बयान के ठीक 16वें दिन यानी 2 मई को 12:45 बजे 82 साल के शरद पवार ने राष्ट्रवादी कांग्रेस पार्टी (NCP) का अध्यक्ष पद छोड़ने का ऐलान कर दिया। पवार ने कहा कि वो इस्तीफा देने जा रहे हैं। उन्होंने इसकी वजह नहीं बताई। पढ़ें पूरी खबर...